Vi Prepaid Plan: ಈ ಪ್ರಿಪೇಯ್ಡ್ ಪ್ಲಾನ್ನಲ್ಲಿ ಸಿಗಲಿದೆ 25GB ಉಚಿತ ಡೇಟಾ! ವೊಡಾಫೋನ್ ಐಡಿಯಾ 30 ದಿನಗಳ ವ್ಯಾಲಿಡಿಟಿ ಹೊಂದಿರುವ ನೂತನ ಪ್ಲಾನ್ವೊಂದನ್ನು ಪರಿಚಯಿಸಿದೆ. 267 ರೂ.ವಿನ ಪ್ಲಾನ್ ಇದಾಗಿದ್ದು, ಅಳವಡಿಸಿಕೊಂಡ ಗ್ರಾಹಕರಿಗೆ 25ಜಿಬಿ ಡೇಟಾವನ್ನು ನೀಡುತ್ತಿದೆ. ಜತೆಗೆ ಅನಿಯಮಿತ ಧ್ವನಿ ಕರೆ ಮತ್ತು ವಿ ಮೂವೀಸ್ ಮತ್ತು ಟಿವಿ ಸ್ಟ್ರೀಮಿಂಗ್ ಪ್ರವೇಶ ಒದಗಿಸಿದೆ. ಜತೆಗೆ 100 ಉಚಿತ ಎಸ್ಎಮ್ಎಸ್ ನೀಡುತ್ತಿದೆ. ಆದರೆ ನೂತನ ಪ್ರಿಪೇಯ್ಡ್ ಪ್ಲಾನ್ ಮೂಲಕ ಒಟಿಟಿ ಪ್ಲಾಟ್ಫಾರ್ಮ್ಗಳಾದ ಝೀ5 ಮತ್ತು ಡಿಸ್ನಿ ಹಾಟ್ಸ್ಟಾರ್ ವಿಐಪಿ ವೀಕ್ಷಿಸಲು ಸಾಧ್ಯವಾಗುವುದಿಲ್ಲ. ವಿ 267 ರೂ. ಪ್ರಿಪೇಯ್ಡ್ ಪ್ಲಾನ್ ಟೆಲಿಕಾಂ ಪ್ರತಿಸ್ಪರ್ಧಿಯಾದ ಜಿಯೋ, ಏರ್ಟೆಲ್ಗೆ ಪ್ರತಿಸ್ಪರ್ಧೆಯನ್ನು ನೀಡುತ್ತಿದೆ. ಗ್ರಾಹಕರು ವಿ ವೆಬ್ಸೈಟ್, ಅಪ್ಲಿಕೇಶನ್ ಮೂಲಕ ಈ ಯೋಜನೆಯನ್ನ ಪಡೆಯಬಹುದಾಗಿದೆ. ವೊಡಾಫೋನ್ 267 ರೂ ಪ್ಲಾನ್ ಹೊರತಾಗಿ, 200 ರೂ ಮತ್ತು 300 ರೂ ಪ್ಲಾನ್ ಪರಿಚಯಿಸಿದೆ. 299 ರೂ ಪ್ಲಾನ್ ಮೂಲಕ 4ಜಿಬಿ ಡೇಟಾ ಒದಗಿಸುತ್ತಿದೆ. ಜತೆಗೆ ಅನಿಯಮಿತ ಕರೆ, ವಿ ಸಿನಿಮಾ, ಮತ್ತು ಟಿವಿ ಅಷ್ಟುಮಾತ್ರವಲ್ಲದೆ, ವಾರಾಂತ್ಯದ ಡೇಟಾ ರೋಲ್ ಓವರ್ ಪ್ರಯೋಜನ ನೀಡುತ್ತದೆ. 249 ರೂ ಪ್ಲಾನ್ ಮೂಲಕ 1.5ಜಿಬಿ ಡೇ ಒದಗಿಸುತ್ತಿದೆ. 299 ಮತ್ತು 249 ಪ್ಲಾನ್ಗಳು ನೀಡುವ ಸೌಲಭ್ಯಗಳು ಒಂದೇ ಆಗಿದೆ. ಇವರೆರಡು ಪ್ಲಾನ್ 28 ದಿನಗಳ ವ್ಯಾಲಿಡಿಟಿ ಹೊಂದಿದೆ. 269 ರೂ ಪ್ರಿಪೇಯ್ಡ್ ಪ್ಲಾನ್ 4ಜಿಬಿ ಡೇಟಾ ಮತ್ತು ಅನಿಯಮಿತ ಕರೆಯನ್ನು ಹೊಂದಿದೆ. 56 ದಿನಗಳ ವ್ಯಾಲಿಡಿಟಿ ಒದಗಿಸುತ್ತಿದೆ. ಆದರೆ ಯಾವುದೇ ಹೆಚ್ಚುವರಿ ಪ್ರಯೋಜನ ಒದಗಿಸುವುದಿಲ್ಲ. ಕಳೆದ ತಿಂಗಳ ವೊಡಾಫೋನ್ 447 ರೂ ಪ್ಲಾಣ್ ಪರಿಚಯಿಸಿದ್ದು, 60 ದಿನಗಳ ವ್ಯಾಲಿಡಿಟಿ ಹೊಂದಿದೆ. ಇದರಲ್ಲಿ ಧ್ವನಿ ಕರೆ 50ಜಿಬಿ ಡೇಟಾ, 100 ಎಸ್ಎಮ್ಎಸ್ ನೀಡುತ್ತಿದೆ. ಸಿನಿಮಾ, ಲೈವ್ ಟಿವಿ, ನ್ಯೂಸ್ ಕಂಟೆಂಟ್ ವೀಕ್ಷಿಸುವ ಸೌಲಭ್ಯ ಒದಗಿಸುತ್ತದೆ.